'డోరా' సినిమాతో ఆడియెన్స్ ను మరోసారి థ్రిల్కు గురిచేసిన నయనతార ఇప్పుడో సామాజిక చిత్రంలో కీలక భూమిక పోషిస్తోంది. ఈ మూవీ టీజర్ను ఆస్కార్ విజేత ఏ.ఆర్. రెహమాన్ విడుదల చేయడం విశేషం. హిందీ 'కహానీ'కి రీమేక్ గా తెరకెక్కిన 'అనామిక' తెలుగు, తమిళ భాషల్లో పెద్దగా విజయాన్ని అందుకోలేదు. అయినా... లేడీ ఓరియంటెడ్ మూవీస్ నయనతారను వెతుక్కుంటూ వెళుతున్నాయి... ఆ మధ్య 'మయూరి', నిన్న 'డోరా' చిత్రాలతో ప్రేక్షకులను ఆకట్టుకుంది నయన్. ఓ వైపు గ్లామర్ క్వీన్గా అందాల విందు చేస్తూనే మరోవైపు విభిన్న కథాంశాలున్న చిత్రాలకు సైన్ చేస్తోంది. నయన్ నటిస్తున్న తాజా చిత్రం 'అరమ్' విడుదలకు ముందే కోలీవుడ్ జనాలను ఆకట్టుకుంటోంది... కారణం... ఇది రైతుల కడగండ్లను గురించి చెబుతున్న సినిమా కావడమే. ప్రస్తుతం తమిళనాడులో రైతుల పరిస్థితి దయనీయంగా ఉంది. రోజు రోజుకూ ఆత్మహత్యలు పెరిగిపోతున్నాయి. కొందరైతే ఏకంగా ఢిల్లీ జంతర్ మంతర్లో నిరసన దీక్షలు చేపట్టారు. వీరికి సినీప్రముఖులు సైతం సంఘీభావం తెలిపారు. ప్రస్తుతం నయనతార నటిస్తున్న తాజా చిత్రం 'అరమ్' కూడా ఇదే కథాంశంతో తెరకెక్కింది... రైతుల వెతలు తెలుసుకుని వారికి బాసటగా నిలిచే జిల్లా కలెక్టర్ పాత్రను నయన్ ఇందులో పోషిస్తోంది. ఈ సినిమా కథాంశం నచ్చడంతో దీని టీజర్ను తన ట్విట్టర్ అక్కౌంట్ ద్వారా ఆస్కార్ విజేత ఏ.ఆర్. రెహమాన్ విడుదల చేశారు. గిబ్రాన్ సంగీతం అందించిన ఈ సినిమాను మింజుర్ గోపీ డైరెక్ట్ చేశాడు... మురుగదాస్ తెరకెక్కించిన 'కత్తి' సినిమా కథ తనదేనంటూ ఆ మధ్య తమిళమీడియాలో హల్చల్ చేసిన గోపీ... తొలిసారి మెగా ఫోన్ పట్టి తీసిన చిత్రం 'అరమ్'... మరి ఈ సినిమా ఏ స్థాయి విజయాన్ని అందుకుంటుందో, నయన్కు ఎలాంటి పేరు ప్రఖ్యాతులు తెచ్చిపెడుతుందో చూడాలి!
'dora' sinimaatho audiens nu marosari thrilku gurichesina nayanatara ippudo saamaajika chitramlo keelaka bhoomika pooshistoondi. ee moovee teasernu ascar vijeta e.ar. rehaman vidudala cheyadam visesham. hindi 'kahani'ki remake gaa terakekkina 'anaamika' telugu, tamila bhaashallo peddagaa vijayaanni andukoledu. aina... lady oriyanted moovees nayanataranu vetukkuntu velutunnaayi... aa madhya 'mayuri', ninna 'dora' chitraalato prekshakulanu aakattukundi nayan. oo vaipu glamar kweenga andaala vindu chestune marovaipu vibhinna kathaamsaalunna chitraalaku sain chestondi. nayan natistunna taja chitram 'aram' vidudalaku munde kolivud janaalanu aakattukuntondi... kaaranam... idhi raitula kadagandlanu gurinchi chebutunna sinima kavadame. prastutam tamilanaadulo raitula paristhiti dayaneeyamgaa undi. roju rojuku aatmahatyalu perigipotunnaayi. kondaraite ekamgaa dhilli jantar mantarlo nirasana deekshalu chepattaru. veeriki sineepramukhulu saitam sanghibhavam telipaaru. prastutam nayanatara natistunna taja chitram 'aram' kuudaa ide kathaamsamtho terakekkindi... raitula vetalu telusukuni vaariki basataga niliche jilla kalektar paatranu nayan indulo pooshistoondi. ee sinima kathaamsam nachadamtho deeni teasernu tana twitter akkount dwara ascar vijeta e.ar. rehaman vidudala chesaru. gibran sangeetam andinchina ee sinimaanu minjur gopi direct cheshaadu... murugadas terakekkinchina 'katti' sinima katha tanadenantu aa madhya tamilameediyaalo halchal chesina gopi... tolisari mega fon patti teesina chitram 'aram'... mari ee sinima e sthaayi vijayaanni andukuntundo, nayanku elanti paeru prakhyaatulu tecchipedutundo chudali!